29. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 125004 της 30 Οκτ. /4 Νοεμ. 1976 (ΦΕΚ Β΄ 1351) Περί μεταφοράς θέσεων εις συνιστωμένους Κλάδους ΑΡ παρά τω Εθνικώ Μετσοβίω Πολυτεχνείω. Κατά τας διατάξεις του άρθρ. 17 (παρ. 3β) του Νόμ. 434/1976, περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων ΝΠΔΔ, μετεφέρθησαν από της ενάρξεως της ισχύος του ως άνω Νόμου εις συνιστωμένους Κλάδους ΑΡ, αι κάτωθι θέσεις Κλάδων του Εθνικού Μετσοβίου Πολυτεχνείου, προβλεπόμεναι υπό της υπ’ αριθ. 92364/4.4.1973 υπουργικής αποφάσεως (ανωτ. αριθ. 35) και υπαγόμεναι εις τας τέως Κατηγορίας Α΄ και Β΄: 1.Εις Κλάδον ΑΡ2 Διοικητικόν (προσωρινόν), 2 θέσεις επί βαθμοίς 3ω-2ω του Κλάδου Α2 Διοικητικού μετονομασθέντος εις Κλάδον ΑΤ2 Διοικητικόν. Αι θέσεις αύται άμα τη καθ’ οιονδήποτε τρόπον κενώσει των, θα μεταφερθούν εις ετέρους Κλάδους κατά την διαδικασίαν του άρθρ. 17 παρ. 10 του Νόμ. 434/1976. 2.Εις Κλάδον ΑΡ6 Μουσουργού (προσωρινόν), η υφισταμένη μία θέσις επί βαθμοίς 8ω-4ω, του τέως Κλάδου Α6 Μουσουργού της Α΄ Κατηγορίας καταργουμένου. 3.Εις Κλάδον ΑΡ3 Πολιτικών Υπομηχανικών, άπασαι αι θέσεις του Κλάδου Β3 Πολιτικών Υπομηχανικών της τέως Β΄ Κατηγορίας, ήτοι μία θέσις επί βαθμώ 4ω, μία θέσις επί βαθμώ 5ω και 3 θέσεις επί βαθμοίς 8ω-6ω. Ο τέως Κλάδος Β3 Πολιτικών Υπομηχανικών καταργείται. 4.Εις Κλάδον ΑΡ4 Μηχανολόγων-Ηλεκτρολόγων Υπομηχανικών άπασαι αι θέσεις του Κλάδου Β4 Μηχανολόγων-Ηλεκτρολόγων Υπομηχανικών της τέως Β΄ Κατηγορίας, ήτοι μία θέσις επί βαθμώ 5ω και 2 θέσεις επί βαθμοίς 8ω-6ω. Ο τέως Κλάδος Β4 Μηχανολόγων-Ηλεκτρολόγων Υπομηχανικών καταργείται. Σελ. 344,08 Τεύχος 618-Σελ. 70 31.Γ.ζ.29 Προσωπικό Εθνικού Μετσόβιου Πολυτεχνείου 